મુખ્યમંત્રીએ સાણંદના એસટી ચોક પાસે ડૉ. બાબા સાહેબ આંબેડકરીની પ્રતિમાને પૂષ્પાંજલિ અર્પણ કરીને સાણંદના એસટી વિસ્તારમાં જ નગરપાલિકાના આ સ્વછતા અભિયાનનો પ્રારંભ કરાવ્યો હતો. તેમણે જાતે રોડ પરનો કચરો ડસ્ટબિનમાં નાંખીને સ્વચ્છતાને સ્વભાવ બનાવીને અન્યોને પણ તે માટેની પ્રેરણા પૂરી પાડવા શ્રમયજ્ઞ કર્યો હતો. ગંદકીથી થતા રોગ અટકશે અને સ્વચ્છ-તંદુરસ્ત ભાવિ પેઢીનું નિર્માણ થાય તે માટે રાજ્યના ૪૦૦ શહેરોમાં જાહેરમાં કચરો ફેંકનારા સામે દંડાત્મક કાર્યવાહી કરવા સરકારે વિચારણા હાથ ધરી છે તેમ જણાવ્યું હતું. પ્લાસ્ટિકની બેગનો ઉપગોય ઘટાડવા માટે રાજ્યભરમાં આ સપ્તાહ દરમિયાન ૫૧ હજાર જેટલી શણની થેલીઓનું વિતરણ પણ કરાશે.